open-index/open-wikipedia-markdown huggingface dataset:
הומר (אלסקה)

**הומר** (באנגלית: **Homer**) הוא עיר ומושב המחוז של מחוז חצי האי קנאיי אשר במדינת אלסקה שבארצות הברית. לפי מפקד האוכלוסין של ארצות הברית נכון לשנת 2020, מונה אוכלוסיית העיר כ-5,522 תושבים.

## היסטוריה
בסוף המאה ה-19 התגלה לראשונה פחם באזור בו נמצא היישוב כיום. בעקבות כך חברת "Cook Inlet Coal Fields" הקימה את היישוב, מזח, מכרה פחם, ופיתחה את מסילת הרכבת שהובילה אל העיר. כריית פחם באזור הומר נמשכה עד מלחמת העולם השנייה.

היישוב נקרא על שם הומר פנוק (Homer Pennock), מנהל בחברת כריית זהב אשר הגיע למקום בו נמצא כיום היישוב ב-1896 והקים במקום מבני מגורים עבור 50 מעובדיו. אף על פי כן, כריית זהב מעולם לא הפכה רווחית באזור זה.

## דמוגרפיה
על פי מפקד האוכלוסין של ארצות הברית, נכון לשנת 2010 היו בעיר 5,003 תושבים, 2,235 משקי בית ו-1,296 משפחות. 89.3% מהתושבים הם לבנים, 0.4% אפרו-אמריקאים, 4.1% אינדיאנים, 1.0% אסיאתים ו-0.6% מגזע אחר ו-4.5% משני גזעים או יותר.

ההכנסה החציונית למשק בית בעיר הייתה $52,057 וההכנסה החציונית למשפחה הייתה $68,455. ההכנסה החציונית לגברים הייתה $41,581 לעומת $37,679 לנשים. ההכנסה לנפש הייתה $32,035. בערך 3.8% מהמשפחות ו-7.9% מהאוכלוסייה היו מתחת לקו העוני, מהם 11.2% מתחת לגיל 18 ו-1.4% מגיל 65 ומעלה.

## גאוגרפיה
הומר משתרעת על שטח של כ-69.4 קילומטרים רבועים, מתוכם 35.8 קמ"ר שטחים יבשתיים ו-33.6 קמ"ר שטחי מים. העיר נמצאת בגובה 29 מטר מעל פני הים.

## קישורים חיצוניים

* 
* 

קטגוריה:אלסקה: ערים
קטגוריה:יישובים שהוקמו ב-1964
אנאלסקה

**אנאלסקה** (באנגלית: **Unalaska**) היא עיר קטנה הקרויה על שם האי אנאלסקה שבו היא שוכנת, באיים האלאוטיים אשר בחלקה הדרומי של אלסקה. השם הוא אמריקניזציה של השם הרוסי המקורי "אונאלאשקה". לפי מפקד האוכלוסין האמריקאי של 2020, מונה אוכלוסיית העיר כ-4,254 תושבים.

## היסטוריה
האזור הדרום מערבי אלסקה היה מיושב במקור על ידי אוכלוסייה ילידית במשך אלפי שנים. במהלך אמצע המאה ה-18 הכילו האיים אנאלסקה ואמאקנאק 24 יישובים עם מעל ל-1,000 ילידים. בשנת 1768 האימפריה הרוסית הקימה, באזור בו נמצא כיום היישוב, מרכז סחר פרוות ונמל. בשנת 1825 הקימה הכנסייה האורתודוקסית הרוסית מיסיון באנאלסקה. הכומר המייסד איוון ווניאמינוב למד את שפת האוכלוסייה הילידית אשר סייעה לו בכתיבת מהדורות מתורגמות בשפה המקומית לכתבי קודש במטרה לעסוק בפעילות מיסיונרית באזור. באותה התקופה (בין 1830 ל-1840) חיו בסביבות 200 עד 400 ילידים באנאלסקה.

ב-1880, לאחר עסקת רכישת אלסקה, הקימה הכנסייה המתודיסטית בתחום היישוב בית ספר ומרפאה ליתומים. ב-3 ביוני 1942, במהלך מלחמת העולם השנייה, ביצעו כוחות צבא יפנים  תקיפות באנאלסקה. בעקבותיהן כמעט כל התושבים הילידים של האי נשלחו לחלק הדרום מזרחי של אלסקה ושם הם שהו עד סיום המלחמה.

כיום מרבית תושבי אנאלסקה אינם צאצאי האוכלוסייה הילידית המקורית. התעשיות המרכזיות של אנאלסקה כיום כוללות דיג ועיבוד דגים.

## דמוגרפיה
על פי מפקד האוכלוסין של ארצות הברית, נכון לשנת 2000 היו בעיר 4,283 תושבים, 834 משקי בית ו-476 משפחות. 44.20% מהתושבים הם לבנים, 3.67% אפרו-אמריקאים, 7.70% אינדיאנים, 30.63% אסיאתים ו-9.32% מגזע אחר ו-3.92% משני גזעים או יותר.

ההכנסה החציונית למשק בית בעיר הייתה $69,539 וההכנסה החציונית למשפחה הייתה $80,829. ההכנסה החציונית לגברים הייתה $41,352 לעומת $29,766 לנשים. ההכנסה לנפש הייתה $24,676. בערך 2.0% מהמשפחות ו-12.5% מהאוכלוסייה היו מתחת לקו העוני, מהם 2.8% מתחת לגיל 18 ו-15.8% מגיל 65 ומעלה.

## גאוגרפיה
אנאלסקה משתרעת על שטח של כ-549.9 קילומטרים רבועים, מתוכם 287.5 קמ"ר שטחים יבשתיים ו-262.4 קמ"ר שטחי מים. העיר נמצאת בגובה 4 מטר מעל פני הים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אלסקה: ערים
קטגוריה:יישובים שהוקמו ב-1942
אצטדיון ליברטדורס דה אמריקה

**אצטדיון ליברטדורס דה אמריקה** (בספרדית: **Estadio Libertadores de América**; עד שנת 2005 נקרא הדובלה ויסרה) הוא אצטדיון כדורגל באבז'אנדה, שבפרובינציית בואנוס איירס בארגנטינה.

האצטדיון משמש כמגרשה הביתי של קבוצת הכדורגל הארגנטינאית אינדפנדיינטה.

## היסטוריה
האצטדיון נבנה במהלך השנים 1923 עד 1928 ונחנך רשמית ב-4 במרץ 1928 במשחק בין אינדפנדיינטה לפניארול מאורוגוואי. המשחק הסתיים בתוצאה 2-2. במהלך השנים עבר האצטדיון שיפוצים והרחבות, שהבולט ביניהם היה בשנת 2005, וכלל את הריסת האצטדיון באופן כליל על מנת לבנות באותו שטח את האצטדיון החדש, שקיבל את השם **ליברטדורס דה אמריקה** כמחווה לזכייתה של אינדפנדיינטה בשבעה גביעי ליברטדורס. האצטדיון החדש נחנך בשנת 2009 במשחק ליגת העל הארגנטינאית מול אתלטיקו קולון והסתיים בניצחון אינדפנדיינטה 2-3.

## קישורים חיצוניים

* 

קטגוריה:אצטדיוני כדורגל בארגנטינה
קטגוריה:פרובינציית בואנוס איירס: ספורט
אצטדיון ליברטדוס
אצטדיון ליברטדורס
אצטדיון ליברטדורס
SQL Azure

ממוזער|טקסט=תרשים המתאר כדוגמה את הארכיטקטורה של Microsoft SQL Azure Database, תוכנת מסד הנתונים מבית מיקרוסופט|תרשים המתאר כדוגמה את הארכיטקטורה של Microsoft SQL Azure Database, תוכנת מסד הנתונים מבית מיקרוסופט
**Microsoft Azure SQL Database** הוא שירות מבוסס ענן של מיקרוסופט שמציע שירות בסיס נתונים רלציוני (בדומה לשירות המסופק על ידי חברת אמאזון).

המשתמש אינו עובד כמקובל מול שרת פיזי שעליו מותקן Instance של SQL Server, אלא מול בסיס נתונים באינטרנט ("בענן") שאליו הוא יכול להתממשק בדרכים המקובלות (בעזרת Visual Studio או SSMS או שימוש ב-ADO.Net וב-ODBC) או דרך פורטל באינטרנט, ה-Instance אינו אלא אוסף בסיסי נתונים ורוב הפונקציונליות של מערכות ה-On Premise ברמת השרת נעדרת ממנו, והשרת הפיזי אינו נחשף בפני המשתמש (בפועל מדובר בחוות שרתים ברחבי העולם שעליהן המערכת פועלת).

המשתמש, אם כך, אינו קונה עותק של התוכנה ומתקין אותו על שרת, אלא שוכר שירות דרך האינטרנט; שירות שמאפשר לו את היכולות הבסיסיות של דטבייס רלציוני כמו טבלאות, פרוצדורות, שימוש בטרנזקציות, שימוש בשפת SQL, והתממשקות בעזרת כלים חיצוניים; וכלים נוספים.

ב-SQL Database נעשה שימוש בגרסה מיוחדת של SQL Server, היא מאפשרת זמינות גבוהה (High Availability) על ידי שמירת מספר עותקים של הדטבייס. המערכת תומכת רק בחלק מפקודות ה-TSQL, ובהיעדר מערכת קבצים - כל היכולות הללו מנוטרלות (למשל - גיבוי ושיחזור בעזרת קבצים, שליטה בקובצי הדטבייס, הרצת command lines מתוך המערכת וכו').

השירות החל לפעול בשנת 2009, כעקרון אין בו גרסאות כמקובל במערכות On Premise שכל אחת מהווה קפיצת מדרגה לעומת הקודמת, ובמקום זאת מועלים עדכונים באופן שוטף.

בסוף שנת 2014 הוצעה גרסה נפרדת של SQL Azure בשם V12 שגישרה על חלק גדול מהפערים בתמיכה ב-TSQL לעומת גרסת ה-On Premise המתקדמת לאותה תקופה (SQL Server 2014), והחל מאותו שלב מיקרוסופט מנהלת מדיניות Cloud First (הענן תחילה) במסגרתו יכולות חדשות מוצעות תחילה ב-V12, עוד בטרם הגיעו לגרסאות ה-On Premise.

## קישורים חיצוניים
* 

קטגוריה:מערכות לניהול מסדי נתונים יחסיים
קטגוריה:תוכנה מבית מיקרוסופט
פרוסט בנק סנטר

שמאל|ממוזער|270px|מראה האולם בלילה
**פרוסט בנק סנטר** (**Frost Bank Center**; בעבר: **AT&T Center**) הוא היכל ספורט רב־שימושי במזרח סן אנטוניו, טקסס. האולם מכיל עד ל-18,581 אנשים למשחקי כדורסל, 16,000 למשחקי הוקי קרח ו-19,000 למופעים (קונצרטים, התכנסויות דתיות וכיוצא בזה). האולם מכיל 2,018 מושבי חברי מועדון, 50 סוויטות יוקרתיות ו-32 מקלחות.בנייתו של האולם הושלמה ב-2002, תחת השם SBC סנטר, ועלתה 186 מיליון דולר. למימון הבנייה הוצאו איגרות חוב של מחוז בקסאר, אשר נתמכו על ידי מס מיוחד שהוצא לבתי מלון והשכרות רכב. בנוסף למאמצים אלו, תרומה נוספת למימון בגובה 28.5 מיליון דולר, התקבלה מסן אנטוניו ספרס, שזהו אולמה הביתי. SBC תקשורת בע"מ רכשה את זכויות השיום של האולם עבור 41 מיליון דולר. ההסכם תקף ל-20 שנה, ונחתם מול: מחוז בקסאר, הספרס וסן אנטוניו סטוק שואו רודיאו. בנובמבר 2005 שינתה SBC תקשורת את שמה ל"At&t בע"מ". האולם שינה את שמו רשמית בינואר 2006.

באולם מתקיים אירוע שנתי קבוע של אגודת הקאובואים והרודיאו האמריקאית בסביבות פברואר. בנוסף לאירועי הספורט והקהילה השונים שמתקיימים באולם, מדי חודש מגרש החניה של האולם מארח את תחרות כלי רכב בטוחה, של איגוד מכוניות הספורט של סן אנטוניו.

## קישורים חיצוניים

* 

## הערות שוליים

קטגוריה:אולמות כדורסל בארצות הברית
קטגוריה:טקסס: אצטדיונים ומתקני ספורט
קטגוריה:סן אנטוניו ספרס
קטגוריה:סן אנטוניו: ספורט
טחן נקוד

**טַחָן נָקֹד** (שם מדעי: *Aetobatus narinari*) הוא מין דג סחוס השייך לסוג טחן שבמשפחת משפחת הטחניים, אשר מצוי סביב חופים טרופיים ושוניות אלמוגים בכל רחבי העולם. הטחן מצוי עד לעומק של 80 מטר. הוא קרובם לסוג של המינים טחן עינוני ושל טחן לטיכפס  וקל להתבלבל ביניהם, מאחר שהם חופפים בתפוצה בכמה אזורים.
## מאפיינים
הטחן הנקוד מסתובב בדרך כלל לבדו, אך לעיתים הוא מסתובב בקבוצות של כמה פרטים. הטחנים מאופיינים בגב חום-שחור עם נקודות לבנות, ומאחורי הסנפירים האחוריים שלהם, בבסיס הזנב, יש להם מספר דוקרנים ארסיים. הם ידועים בכך שהם לעיתים קרובות קופצים מעל המים, וידועים מספר מקרים בהם הם קפצו לתוך סירות. הם מגיעים לאורך של 5 מטר, רוחב של 3 מטר, ומשקל של 230 קילוגרם. בדומה לשאר הבטאים הם משריצים מגופם צאצאים חיים.

המזון של הטחן כולל ניזונים בעיקר חסרי חוליות שטוחים כמו חלזונות, צדפות וסרטנים וכן דגים קטנים. עם זאת הוא איטי מכדי לרדוף אחרי טרף והוא מחפש מזון הקבור בחול המימי, תוך שהוא נושף עליו בעזרת פיו הרחב. הוא עצמו נטרף בעודו משייט סביב החופים בידי כריש טיגרי, כריש לימוני, כריש שורי, כריש לבן-שוליים ופטישן פגום-חרטום. הכרישים מתמקדים בטחנים בעיקר בעונת הרבייה, אז הנקבות והצעירים פגיעים מאוד. בנוסף הוא נפגע מידי טפילים שונים, בדמות נמטודות ותולעים שטוחות.

הסכנה העיקרית לטחן כיום היא דיג אנושי הפעיל בעיקר סביב דרום-מזרח אסיה ואפריקה וכן תפיסה למסחר או בשביל הצבה באקווריומים ציבוריים וכן הסתבכות ברשתות דיג, אשר במספר מדינות צומצמו בהתאם. כיום הוא מין מוגן במצב "קרוב לסיכון".
## גלריה

קובץ:Eagle Ray closeup.jpg
קובץ:Adlerrochen-gruppe.jpg
קובץ:Eagle Ray Landing.jpg
קובץ:Spotted eagle ray 5.JPG
קובץ:Aetobatus narinari.jpg

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טחניים
קטגוריה:דגים במפרץ אילת
קטגוריה:מגה-פאונה ימית
קטגוריה:ערכי טבע מוגנים בישראל: בעלי חיים
קטגוריה:בעלי חיים שתוארו ב-1790
תקשורת מגויסת

**תקשורת מגויסת** היא תאוריה מחקרית במדעי המדינה ותקשורת, שלפיה גופי תקשורת עשויים לשמש לקידום גופים פוליטיים או כלכליים, אף שלכאורה אינם משויכים אליהם.

## בעיתונות
בעוד עיתונות מגויסת הייתה קיימת מאז ומתמיד, המחקר בתחום החל רק בשנות ה-80 של המאה ה-20. עד שנות השישים היה מקובל שעיתון זוהה עם גוף פוליטי, ממומן על ידו, ומפיץ את רעיונותיו. בתקופת המנדט הבריטי על ארץ ישראל, ובראשית שנותיה של מדינת ישראל, מרבית העיתונים העבריים היו מזוהים מפלגתית. בשנות השישים תפוצתם של עיתוני המפלגות הייתה זהה לתפוצת העיתונים המסחריים. מצב עניינים זה היה דומה ברבות ממדינות העולם.

## ראשיתו של המחקר
המחקר ביחס שבין אמצעי התקשורת ובין הגורמים המשפיעים עליהם החל באמצע שנות השמונים. בתקופה זו החלו לזהות את חשיבותה של התקשורת ככלי המבקר גופים הפוליטיים. התקשורת כבר נחשבה לאמצעי מהותי בבקרה על מערכות הכוח האחרות, כך שהחיבור שבין "הון, שלטון ועיתון" החל להראות כמזיק לביקורת. 

בשנות התשעים עלתה חשיבותם הנתפשת של אמצעי התקשורת, בעקבות תאוריות רבות כדוגמת אפקט CNN. המחקר החל לראות בתקשורת כלי שאינו רק מדווח על האירועים, אלא גם מוביל אותם, ומשפיע על תוצאתם הסופית. בתקופה זו מדינות רבות החלו לחוקק חוקים נגד עיתונות מגויסת, במטרה להוציא מהמערכת התקשורתית את השפעת ההון והשלטון באמצעות רגולציות וסנקציות.

## הטיית העיתונות לתועמלנות
טענת המחקר היא שעיתונות מוטה אינה מציגה את החדשות, את ניתוחן ואת פרשנותן באופן שמתיישב עם העובדות, אלא משמשת כתועמלנית המנסה להשפיע על הלך הרוח בציבור. ככל שההטיה מתוחכמת יותר, כך יקשה על צרכני התקשורת לזהותה, ותגדל השפעתה על השקפותיהם. עיקר ההתנגדות לתקשורת מגויסת אינה לפובליציסטיקה, אלא להטיית מדורי החדשות ובמדורי הפרשנות, בהתאם להשקפת עולמו של הכתב או העורך. לדוגמה, הצנעת ידיעה שאינה מתיישבת עם השקפתו של איש התקשורת, ואף אי פרסומה כלל. במקרים אחרים היא תנוסח בהתאם להשקפתו האישית. הטיה מרחיקת לכת יותר עשויה לכלול דמגוגיה, כגון הצגת דעה פרטית או דעתו של מומחה בתחום בלתי רלוונטי כמקור מוסמך.

## עיתונות מגויסת בעת לחימה
מחקרים בתחום התקשורת ומדעי המדינה, הצביעו על הפער שבין תקופת רגיעה ובין תקופות מלחמה בתאוריה שנקראת "התאחדות סביב הדגל". במדינת ישראל, בעתות מלחמה הפערים הגדולים שבין ימין ושמאל מצטמצמים, ורובו של השיח הציבורי מתרכז סביב המאבק המשותף באויב. התחושה הלאומית לא פוסחת על אנשי התקשורת, החשים צורך והזדהות עם ה"הגנה על הבית". סקרים הראו כי רוב הציבור אף מצפה לכך מהתקשורת בעת לחימה.

## ראו גם

* תעמולה
* ספירלת השתיקה
* נטאי
* הטיית דיווח
* הבלטה
* סיווג חדשות

## לקריאה נוספת
* דניאל דור, **עיתונות תחת השפעה**, הוצאת בבל, 2001.
* אברהם גור, הטיה בתקשורת: מסגרת למחקר ויישומה לתקשורת הישראלית ו"תהליך אוסלו" 1994 - 2004
* נחמן שי, 'מלחמדיה: ישראל, העולם והקרב על התודעה', הוצאת ידיעות אחרונות, תל אביב, 2013, עמודים 71–86.
* לוקאס אדוארד, 'המלחמה הקרה החדשה: כיצד מאיים הקרמלין של רוסיה על המערב', (תרגמה מאנגלית כרמית גיא), ספריית אפיקים, הוצאת עם עובד, תל אביב, תשס"ט-2009, בתת-הפרק- 'מודל תקשורת חדש-ישן', עמודים 82–107.

## קישורים חיצוניים
* צוריאל ראשי, אופי סיקור התנגשויות בין אזרחים לבין המשטרה בתקשורת פופולרית ואליטיסטית, המכון לאסטרטגיה ציונית
* גבי וימן, עשר דילמות של עיתונות בימי טרור
* חגי סגל, מונחון – מילון ערוץ 7 לעברית המשודרת, ביקורת של מונחים שונים המצויים בשימוש על ידי התקשורת הישראלית
* 
* 
* 
* 

## הערות שוליים

קטגוריה:תקשורת המונים
קטגוריה:מסרים שקריים
פיקסון ים-סופי

**פִּיקָסוֹן יַם-סוּפִי** (שם מדעי: *Rhinecanthus assasi*), שנקרא גם **נצרן פיקסו** ו**פיקסון ערבי** הוא דג נצרן מהסוג פיקסון שחי בים האדום, והמפרץ הפרסי. הוא מגיע לאורך של 30 סנטימטר, ושמו נובע מדגמי הצבע הייחודיים שלו שמזכירים את ציוריו של הצייר פבלו פיקאסו. הפיקסון שוהה בשוניות אלמוגים, וניזון מחסרי חוליות קטנים.

## קישורים חיצוניים

## הערות שוליים

קטגוריה:טקסונים שתוארו בידי פטר פורסקל
קטגוריה:נצרניים
קטגוריה:דגים במפרץ אילת
קטגוריה:בעלי חיים שתוארו ב-1775
Foobar

המונחים **foobar** (נהגה ***פוּ-בַּר***) וכן fubar, או **foo**, **bar**, **baz** ו-**qux** (לחלופין **quux**) ועוד רבים משמשים כמחזיקי מקום עבור שמות בפיתוח תוכנה או תיעוד הקשור לתוכנה. נקראים לפעמים משתנים מטה-תחביריים (metasyntactic variables).

בפיתוח תוכנה הם משמשים כשמות משתנים, פונקציות ופקודות אשר זהותם ותפקודם אינם משמעותיים, אלא הם רכיבים בתמונה כוללת המציגה רעיון מסוים. למילים עצמן אין שום משמעות בהקשר שימושן. foobar משמש בדרך כלל לבדו, כאשר  foo, bar, ו baz משמשים בדרך כלל כאשר יש צורך ביותר מישות אחת.

מקור הביטוי בראשי התיבות FUBAR, המייצג את הביטוי "הרוס ללא תקנה" (**F**ucked **U**p **B**eyond **A**ll/**A**ny **R**ecognition/**R**epair/**R**eason/**R**edemption).
## דוגמה

```c
/* C קוד בשפת */

#include <stdio.h>

int main()
{
   /* foobar שמות המחרוזות חסרי משמעות, ולכן השימוש ב */
   char *foo = "hello";
   char *bar = " world!";
   printf("%s %s\n", foo, bar);

   return 0;
}
```


## שימושים אחרים בתרבות
***foo$*** הוא שמו של מגזין המיועד למתכנתי Perl ו-***Foo Camp*** הוא שמו של כינוס שנתי שעורכים מומחים בתחום פריצת מערכות מחשוב.

במהלך התביעה שניהלה ארצות הברית נגד חברת מיקרוסופט, ראיות הוצגו באשר לניסיונות מיקרוסופט להשתמש בארגון WS-I (Web Services Interoperability) כאמצעי להחלשת מתחרים, כולל אימיילים בהם בכירים, כולל ביל גייטס כינו את WS-I בכינוי "foo".

גוגל שחררה את https://google.com/foobar בנובמבר 2014, אתגר לאיתור מפתחים לחברה הזמין למוזמנים בלבד.

## קישורים חיצוניים

קטגוריה:שפות תכנות
מולינה דה סגורה

**מולינה דה סגורה** (בספרדית: **Molina de Segura**) היא עיר בקהילה האוטונומית מורסיה השוכנת בדרום-מזרח ספרד. במולינה עובר הכביש הלאומי 301, ויש לה חיבור לכביש המהיר המוביל לים התיכון. משמאלה שוכן נהר סגורה.

## רקע
### המתיישבים הראשונים
סקרים וממצאים ארכאולוגיים מצביעים על כך שהעיר יושבה לראשונה על ידי אנשים מהתקופה הפלאוליתית בין 2,500,000 ל-10,000 שנים לפני הספירה. זיהוי נוכחות אנושית התגלה מהתקופה הפלאוליתית התחתונה בסדנה לאבן צור בכפר אל פנסאר (El Fenazar) שבמולינה. אולם הממצאים הטובים ביותר מהתרבות הזו התגלו מהתקופה הפלאוליתית התיכונה, כמו פתיתי צור וכלי ידני לגירוד העשוי מאבן צור (הנקרא באנגלית Racloir). שרידים נוספים של קרמיקה בעבודת יד על האדם הנאוליתי התגלו בכפר אחר בעיר. קיימות ראיות רבות נוספות אותן אפשר למצוא ב"מוזיאון האתנוגרפי של קרלוס סוריאנו" הנמצא בעיר.

### התרבות האיברית
התרבות האיברית היא מהתרבויות הנפוצות בעיר שנמצאות בעיקר בעיירות הקטנות, כמו לה אורנרה (La Hornera) ולוס וליינטס (Los Valientes). לאחרונה נמצאו שרידים נוספים של תרבות חשובה זו בחצי האי הדרום-מזרחי של ספרד.

### העת העתיקה
בריו דל קסטייו (Barrio del Castillo) הפכה מיושבת זמן קצר לפני הגעתם של הרומאים אליה. בעיר זו נמצאו שרידים מהתקופה הרומית של כלי חרס וטרה סיגילטה (קרמיקה רומית יקרה).

## קישורים חיצוניים

* 
* היסטוריה של מולינה דה סגורה, באתר הרשמי של העיר 
* המוזיאון האתנוגרפי קרלוס סוריאנו, באתר הרשמי של העיר 

## הערות שוליים

קטגוריה:מורסיה: ערים
קליע חכם

**קליע חכם** (באנגלית: **Smart bullet**) הוא קליע המשלב בתוכו אלמנט אלקטרוני או מכני, המקנה לו יכולות מיוחדות, כגון שינוי כיוון בזמן המעוף או שידור נתונים. יכולות אלה הן המבדילות את הקליע ה"חכם" מקליע "רגיל" שמסלול מעופו בליסטי והוא עשוי רק שילוב מתכות או מכיל רק חומרי בעירה פשוטים.

נכון לסוף שנת 2015, פיתוח סוגים שונים של קליעים "חכמים" נמצא בשלב התכנון או בשלב ייצור אב טיפוס ראשוני.

דוגמה לקליע "חכם" ניתן למצוא בפטנט האמריקאי מספר 5,788,178, שנרשם על ידי פ. ברט ג'וניור מצפון קרולינה.

## סוגים של קליעים חכמים
### קליע מנהג
קליע מנהג הוא קליע המסוגל לשנות את כיוון מעופו לאחר שנורה, בדרך כלל תוך שימוש בסנפירי ניהוג זעירים המחוברים אליו.

בשנת 2008, פרויקט EXACTO החל תחת DARPA לפיתוח מערכת צלפים מסוג "שגר ושכח" הכוללת גם קליע חכם ומערכת תצפית משוכללת. הטכנולוגיה עליה המערכת נשענת לא פורסמה. EXACTO נוסתה בשנת 2014 והוכח שהקליע אכן יכול לשנות את מסלולו בזמן המעוף. 

בשנת 2012 הודיעו המעבדות הלאומיות סאנדיה על אבטיפוס של קליע חכם אשר יכול לעקוב אחר מטרה עליה מציין ציין לייזר. הקליע יוכל לעדכן את מסלולו 30 פעמים בשנייה ולפגוע במטרה במרחק 1.5 קילומטר.

### קליע משדר מידע
קליע שכזה מסוגל לשדר לטווח קצר מידע לגבי סביבת המטרה שאליה נורה. תאורטית וכתלות באלקטרוניקה המוטמעת בקליע, המידע עשוי לכלול תמונת סביבת המטרה, נוכחות גופים חמים (חיילי אויב או בני ערובה) בסביבת המטרה וכיוצא בזה. המידע שמשדר הקליע נועד לכוחות ידידותיים בסביבת הירי, כדי שיוכלו לגבש תמונת מצב מדויקת לגבי המטרה וסביבתה.

### קליע מאט
קליע מאט הוא סוג של קליע "חכם" המסוגל להאט או להטות את מסלולו כך שיפגע באדמה, לאחר שעבר את אזור המטרה. הרעיון העומד מאחורי תכנונו של קליע זה הוא מניעת הפגיעה בחפים מפשע שנמצאים אחרי המטרה. בטרם הירי מודדת מערכת הירי את הטווח למטרה ומכוונת את מנגנון הקליע כך שיאט או יעצור אותו לאחר שעבר את המטרה. 
קטגוריה:תחמושת
Green Light

**Green Light** (בעברית: **אור ירוק**) הוא שיר של הזמרת האמריקאית ביונסה מאלבום האולפן השני שלה B'Day.
## הפקה
השיר יצא כסינגל השישי מהאלבום ב-30 ביולי 2007. השיר נכתב על ידי ביונסה, שון גארט וזמר ה-R&B שעבד עם הזמרת רבות, פארל ויליאמס, ואף הופק על ידי ביונסה יחד עם דה נפטונס. זהו שיר מסוג R&B ופאנק, אשר במילות השיר מתארים פרידה של אישה מבן זוגה שנותנת לאהבה לצאת ממנה. מבקרי מוזיקה טענו כי יש דמיון בין שיר זה לשיר של הזמרת "Crazy in Love".

Green Light התקבל באור טוב על ידי מבקרי המוזיקה, ששיבחו את הקצב והבס בשיר ואף את נימת הכעס בקולה של ביונסה. השיר לא נחל הצלחה גדולה והגיע לשיא של מקום 12 במצעד הסינגלים הבריטי. בנוסף, הגיע למקום ה-46 באירלנד ולמקום ה-18 בהולנד. לשיר יצא וידאו-קליפ שנוהל על ידי ביונסה ומלינה מטסוקס. הקליפ נעשה בהשראת הקליפ של רוברט פאלמר "Addicted to Love" שיצא בשנת 1985. בשיר השתתפו להקת הסולניות של ביונסה "Suga Mama" ואף הרקדניות הסיבוב ההופעות העולמי שלה The Beyoncé Experience.

## מיקומי שיא

## קישורים חיצוניים
* 

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי מלינה מצוקס
קטגוריה:שירי פאנק (Funk) אמריקאיים
קטגוריה:סינגלים בהוצאת קולומביה רקורדס
לובין (עיר)

**לובין** (בפולנית: **Lubin**; בגרמנית: **Lüben**, ליבֶּן) היא עיירה בפרובינציית שלזיה תחתית שבדרום-מערב פולין. בעבר היא הייתה שייכת לפרובינציית לגניצה. לפי מפקד האוכלוסין של שנת 2014, בעיירה היו אז 74,886 תושבים. בעיירה נולדה הסופרת הפולניה אלה סידי.

## היסטוריה
לובין נוסדה בשנת 1280 תחת שלטונו של הדוכס פרזמקו של שינווה על ידי מתיישבים גרמנים. מ-1348 טירת לובין שימשה בתור מקום מגוריו של הדוכס לואיס פיאסט הראשון וצאצאיו.

בסוף המאה ה-15 הכנסייה הקהילתית של לובין נבנתה מחדש בסגנון גותי בשנת. 1951 הועבר המזבח הגבוה שלה לקתדרלת ורוצלב. תחת שלטונו של הדוכס ג'ורג הראשון, אלמנתו אנה פומרניה, והרפורמיסט קספר סצ'וונקפלד שנולד באושיק הסמוכה, הפכו את העיירה למרכז של הרפורמציה הפרוטסטנטית בשלזיה תחתית.

במהלך מלחמת העולם השנייה כ-70% מהמבנים בעיירה נהרסו. בשנת 1945 בין הימים חיילי הצבא האדום הרגו 150 גמלאים גרמנים ו-500 חולים בבתי חולים פסיכיאטריים בלובין. כתוצאה משינויי גבול שהותקנו בוועידת פוטסדאם ב-1945, העיירה הפכה לחלק מהרפובליקה של פולין. התושבים הגרמניים גורשו בכוח והוחלפו בהדרגה על ידי פולנים, רבים מהם עצמם גורשו מתחומי מזרח פולין שסופחו לברית המועצות.

## גאוגרפיה
לובין ממוקמת באזור ההיסטורי של שלזיה תחתית בסמוך לנהר זימניקה (Zimnica), כ-71 קילומטר צפונית-מערבית לוורוצלב וכ-20 קילומטר צפונית ללגניצה. העיירה היא אחת המקומות התעשייתיים הגדולים בשלזיה תחתית.

## ספורט
ממוזער|אצטדיון של זגלמביה לובין
* **זגלמביה לובין** – קבוצת כדורגל לגברים. אלופי פולין בשנים 1990–1991 ו-2006–2007.
* **זגלמביה לובין אינטרפרי** – קבוצת כדוריד. משחקים בליגת העל הפולניה כדוריד.

## מוסדות חינוך
* **ה[[מכללה]] המקצועית – אגן הנחושת**
* **תיכון I. [[אוניברסיטה|אוניברסיטת]] [[ניקולאוס קופרניקוס]] בלובין**
* **תיכון לובין II**

## ערים תאומות
* 
* 

## קישורים חיצוניים

* 
* גלריית תמונות - לובין וזגלמביה

## הערות שוליים

קטגוריה:שלזיה תחתית: יישובים
קטגוריה:יישובים שהוקמו במאה ה-13
בתי המשפט המלכותיים

**בתי המשפט המלכותיים** (באנגלית: **Royal Courts of Justice**, בקיצור **RCJ**) הוא מתחם בתי דין הכולל את מבני בית המשפט העליון של אנגליה וויילס ובית המשפט לערעורים של אנגליה וויילס. המתחם ממוקם ברחוב סטרנד בלונדון, סמוך למקומו ההיסטורי של הטמפל בר שהיווה את הגבול בין הסיטי של לונדון לסיטי של וסטמינסטר וסמוך לאכסניות המשפט. המבנה, בסגנון התחייה הגותית הוויקטוריאנית, תוכנן על ידי האדריכל ג'ורג' אדמונד סטריט, נבנה בין השנים 1873-1882 ונחנך על ידי המלכה ויקטוריה ב-4 בדצמבר 1882. המתחם, כולל אולמות הדיון, פתוח לציבור הרחב, אלא אם הוצב על דלתות אולם הדיון שלט עם הכיתוב: "In Camera" (כלומר: "בחדר [סגור]", בלטינית).

## ארכיטקטורה
מעל השער הראשי מגולפת מרפסת פיסולית עם שערי ברזל. בראש השער מגולף באבן פסל של ישו ותחתיו פסליהם של שלמה המלך ואלפרד הגדול, המייצגים את השופטים. בחזית הצפונית מגולף פסלו של משה רבנו ותחתיו פסלים של כלב וחתול המייצגים את המתדיינים בבתי המשפט. כן מפוסלים לאורך החזית פסליהם של שופטים ועורכי דין נודעים. הכניסה הראשית מובילה לאולם המרכזי, המעוצב כפנים של בזיליקה עם חלונות ויטראז' ורצפת פסיפס משיש. על האולם המרכזי צופות גלריות שיש. משני צידיו של האולם המרכזי מובילים מעברים לאולמות המשפט, לשכות חבר מושבעים, תאי עדים, לשכות שופטים וחדרי המתנה ודיונים למתדיינים ובאי-כוחם.

אל המבנים המקוריים במתחם התווסף ב-1911 אגף West Green הכולל אולמות דיון לבית דין לגירושים, שהיו המבנים הראשונים שצוידו במיזוג אוויר כחלק מתכנון מקורי. ב-1968 נוסף בניין המלכה (Queen's Building) שכלל 12 אולמות נוספים לענייני משפחה ותאי מעצר, שלא נעשה בהם שימוש, כיוון שבית הדין לא שימש לדין פלילי.

בשנת 1990 התווסף למתחם גורד שחקים מודרני בן 12 קומות בשם "בניין תומאס מור" (Thomas More Building), המאכלס את בית הדין לפשיטת רגל ודיני חברות.

## גלריה

Royal courts of justice.jpg|הכניסה הראשית למתחם וחזית האולם המרכזי
Royal Courts of Justice-London.jpg|בתי המשפט המלכותיים 
Royal Courts of Justice London 1 ABowery.jpg|פנים האולם המרכזי
 

## קישורים חיצוניים

* 
* 
* מאמר מאתר A view on cities 
* סיור וירטואלי במתחם

קטגוריה:לונדון: מבנים
מלכותיים
קטגוריה:לונדון: מבנים רשומים דרגה I
קטגוריה:מבנים שתכנן ג'ורג' אדמונד סטריט
אליפות צרפת בטניס 1927

**[[אליפות צרפת הפתוחה#האליפות|אליפות צרפת]] 1927** הייתה תחרות טניס שנערכה על מגרשי חימר בפריז. התחרות התחילה ב-27 במאי והסתיימה ב-5 ביוני. זו הייתה התחרות ה-32 מאז ייסודה והשלישית בה אושרה השתתפות אזרחים זרים.

רנה לקוסט זכה בתחרות גברים וזוגות גברים.

## התחרות
### תחרות הגברים
[שמאל|ממוזער|180px|[רנה לקוסט, מנצח תחרות הגברים]]
בתחרות זו השתתפו 75 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# **[[רנה לקוסט]] (), מנצח תחרות 1925, ניצח בתחרות**
# אנרי קושה (), מנצח תחרות 1926, הודח בחצי הגמר
# ביל טילדן (), הפסיד בגמר
# ז'אן בורוטרה (), הודח בסיבוב הרביעי
# פרנק האנטר (), הודח בסיבוב השלישי
# לואיס ריימונד ( דרום אפריקה), הודח ברבע הגמר
# בלה פון קרלינג (), הודח בסיבוב הרביעי
# ז'אק בריניון (), הודח ברבע הגמר
# ניקולס מישו (), הודח בסיבוב הרביעי
# אוטו פרויצהיים (), הודח ברבע הגמר
# סרי קרישנה פרסדה (), הודח בסיבוב הרביעי
# קיטס לסטר (), הודח בסיבוב הרביעי
# פטריק ספנס ( דרום אפריקה), הודח בחצי הגמר
# צ'ארלס אשלימן (), הודח בסיבוב הרביעי  
# הנדריק טימר (), הודח בסיבוב הרביעי
# סטניסלב צ'טברטינסקי (), הודח בסיבוב הרביעי

בגמר התחרות נפגשו רנה לקוסט () וביל טילדן (). רנה לקוסט ניצח בחמש מערכות ובכך זכה באליפות בפעם השנייה. באותה שנה הוא ניצח גם באליפות ארצות הברית הפתוחה.

### תחרות הנשים
שמאל|ממוזער|180px|קיאה באומן, מנצחת תחרות הנשים
בתחרות הנשים השתתפו 40 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# מרגריט ברוקדי (), הודחה ברבע הגמר
# לילי דה אלברס (), הודחה ברבעה גמר
# **קיאה באומן (), ניצחה בתחרות**
# איירין פיקוק ( דרום אפריקה), הפסידה בגמר
# סילי אאוסם (), הודחה ברבע גמר
# סוזן דב (), הודחה בסיבוב השלישי
# פיבי ווטסון (), הודחה בסיבוב השלישי
# איילין בנט (), הודחה בחצי הגמר

במשחק הגמר קיאה באומן () ניצחה את איירין פיקוק ( דרום אפריקה) בשתי מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1926 אנרי קושה וז'אק בריניון () נפגשו עם הזוג הצרפתי ז'אן בורוטרה ורנה לקוסט וניצחו  ב-5 מערכות. בכך הם זכו בתחרות בפעם ה-2 ברציפות. באותה שנה הם ניצחו גם באליפות ארצות הברית הפתוחה ובאליפות וימבלדון.

### תחרות זוגות נשים
בתחרות השתתפו 17 זוגות. במשחק הגמר איירין פיקוק ובובי הייני ( דרום אפריקה) שיחקו נגד פגי מיצ'ל ופיבי ווטסון () וניצחו אותן בשתי מערכות.

### תחרות זוגות מעורבים
בתחרות השתתפו 33 זוגות. במשחק הגמר מרגריט ברוקדי וז'אן בורוטרה () נפגשו עם לילי דה אלברס () וביל טילדן () וניצחו אותם בשלוש מערכות.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים על תחרות הנשים, זוגות נשים וזוגות מעורבים

צרפת
1927
קטגוריה:1927 בצרפת
מלון ממילא

**מלון ממילא** הוא מלון בדירוג "5+ כוכבים" בשדרת ממילא בירושלים. במלון 194 חדרים. המלון ממוקם בסמיכות למלון מצודת דוד ששייך אף הוא לקבוצת אלרוב, ושני המלונות מנהלים מערך מכירות והזמנות משותף.

## היסטוריה
תוכנית לפיתוח והתחדשות עירונית של שכונת ממילא ההיסטורית אושרה בשנת 1987, ביוזמת "חברת קרתא", חברה ממשלתית שהוקמה לצורך כך. במכרז בין-לאומי שפרסמה "קרתא" זכתה בסוף 1988 חברת הנדל"ן והמלונאות הבריטית "לדברוקס". תוכנית הפרויקט כללה תכנון להקמת מלון אחד בן מאות חדרים ברחוב דוד המלך (לימים מלון "מלון מצודת דוד"), אך יושב ראש "לדברוקס" סיריל שטיין ביקש וקיבל אישור לשנות את התוכנית כך שמבנה שתוכנן למגורים באזור המסחרי של הפרויקט (לימים "שדרת אלרוב ממילא") גם ישמש למלונאות. בשנת 1995 חברת "אלרוב נדל"ן ומלונאות" שבבעלות אלפרד אקירוב, רכשה תחילה 50 אחוז וב-1997 את מלוא הזכויות בפרויקט, עד שנת 2007 השלימה החברה את בניית רוב הפרויקט, אז החלה בבניית מלון ממילא.

המלון נחנך להרצה ביולי 2009, הוא עוצב על ידי האדריכל האיטלקי, פיירו ליסוני ומשרד האדריכלים הישראלי רונה לוין. הוא בנוי כחיבור בין שלושה מבנים, שני מבנים היסטוריים לשימור ובניין חדש הפונה לרחוב שלמה המלך. אחד המבנים ההיסטוריים מפנה את צדו האחורי כלפי חלל הלובי, ואת חזיתו כלפי רחוב ממילא. הלובי מקשר בין שני האגפים של המלון, החדש וההיסטורי, ומעל אזור החיבור נבנתה תקרת זכוכית שמחדירה אור טבעי לקומות הכניסה והמרתף. במרץ 2011 נפתח הספא במלון שהוקם בשטח של 1,000 מ"ר. שנה אחר כך נכלל הספא ברשימת 35 אתרי הספא החדשים הטובים ביותר לשנת 2012 של המגזין ה-Condé Nast Traveler.

בתחילת מלחמת חרבות ברזל נסגר המלון, אך הוא סירב להצעת הממשלה לארח מפונים.

## שירותים ופעילות
המלון ממוקם לצד שדרות ממילא - אזור בילוי וקניות וצופה אל עבר חומות העיר העתיקה, מגדל דוד ושער יפו. המלון נמצא סמוך לכיכר ספרא (בית העירייה), ובאזור מרכז העיר. במלון מסעדה הממוקמת על גג המלון בר המארח הופעות, מרכז ספא וחדר כושר.

## קישורים חיצוניים
* אתר המלון
* 

## הערות שוליים

מלון ממילא
מלון ממילא
קטגוריה:ממילא
חתול שיש

**חתול שיש** (שם מדעי: *Pardofelis marmorata*) הוא מין של חתול בר אסייתי יחידי בסוגו. הוא קרוב יחסית למיני החתול האסייתיים, חתול זהוב בורנאי וחתול זהוב אסייתי מהסוג Catopuma, אף שיש מיונים המסווגים אותו באותו סוג. החתול בסכנת הכחדה במצב שימור פגיע ומעריכים שנותרו רק 10,000 פרטים בוגרים ממנו בטבע.
## מאפיינים
חתול זה דומה לחתול בית בגודלו, אך זנבו עבה ושעיר יותר, מה שעוזר לו לטפס על עצים ביערות הגשם בהם הוא חי. 

אורכו של החתול 45–62 סנטימטר ומשקלו 2–5 קילוגרם. צבע הפרווה משתנה בין אפור-חום כהה לאפור-צהבהב ועד אדום-חום. פרוותו מזכירה את פרוות הנמר הערפילי החי באותם אזורים, וגם מנוקד בעיקר ברגליו ובזנבו הארוך. 

החתול חי בעיקר ביערות גשם, הוא מיומן בטיפוס על עצים וניזון ממינים החיים בצמרות העצים כמו סנאים ומכרסמים דומים, עופות שונים וזוחלים ואף לטרוף טרף גדול יותר כמו גיבונים.

## תת-מינים
**P. m. marmorata* - נפוץ בחצי האי המלאי, סומטרה, בורנאו וצפונה עד מיאנמר.
**P. m. charltoni* - נפוץ בצפון מיאנמר, מדינת סיקים שבהודו ובנפאל.

## ראו גם
*חתוליים

## קישורים חיצוניים

* 

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם שרל לינאוס מרטין
קטגוריה:חתולים קטנים
קטגוריה:יונקים ביערות הגשם של דרום-מזרח אסיה
קטגוריה:יונקים יחידים בסוגם
קטגוריה:אינדונזיה: יונקים
קטגוריה:סין: יונקים
קטגוריה:הודו: יונקים
קטגוריה:נפאל: יונקים
קטגוריה:מלזיה: יונקים
חזיר גמדי

**חזיר גמדי** (שם מדעי: *Porcula salvania*) הוא מין קטן של חזיר, יחידי בסוג *Porcula*. הוא היה נפוץ בדרום אסיה, באזור הודו ובמדינות הסמוכות לה באזורים הנמוכים של הרי ההימלאיה. כיום הוא מצוי בסכנת הכחדה, והמקום היחיד בו ידוע על אוכלוסייה של החזיר הגמדי הוא הפארק הלאומי מאנאס. מוערך שבטבע ישנם לא יותר מ-250 פרטים בוגרים.

## מאפיינים
זהו החזיר הקטן ביותר בעולם - אורכו 6–58 ס"מ בממוצע ומשקלו 6–9 ק"ג. הוא מתחבא בשיחים משמש, רוחות וטורפים.

אזור המחיה הטבעי של החזיר נמצא באזורים שלמרגלותיה הרי ההימליה, בגובה של עד 300 מ', בנפאל, בנגלדש, בהוטן ובמדינת אסאם שבהודו. הוא חי בערבות עשב גדולות עם עשב שופע. כיום ידוע על אוכלוסייה של המין רק בפארק הלאומי מאנאס ובשמורה שצמודה לו. ניסיונות לשיקום המין כלל שחרור של פרטים מהשבי לאזורי מחיה נוספים, אך לא ידוע האם מתפתחת בהם אוכלוסייה יציבה.

החזירים מצויים בסכנה גם בשמורות הטבע עקב ציד לא חוקי, שריפות, אובדן אזורי מחיה לחקלאות, מרעה צאן וטורפים.

## קישורים חיצוניים

## הערות שוליים

קטגוריה:טקסונים שתוארו בידי בריאן הוטון הודג'סון
קטגוריה:חזיריים
קטגוריה:הודו: יונקים
קטגוריה:יונקים יחידים בסוגם
קטגוריה:בעלי חיים בערבות הודו
קטגוריה:בעלי חיים שתוארו ב-1847
LG G4

**LG G4** (בתעתיק לעברית: **אל ג'י ג'י-4**) הוא סמארטפון מבוסס מסך מגע, המהווה את מכשיר הדגל הרביעי בסדרת G של חברת LG. המכשיר נחשף ב-29 באפריל 2015 והושק יום לאחר מכן בדרום קוריאה. ב-26 במאי 2015 הושק המכשיר בישראל.

ה-G4 קיבל ביקורות מעורבות; בעוד ששיבחו את איכות התצוגה, המצלמה והביצועים הכוללים של G4, המבקרים אפיינו את המכשיר כמכשיר שלא הכיל מספיק שינויים וחידושים משמעותיים על קודמו בסדרה, כדי להפוך את המכשיר לבולט מול המתחרים העיקריים שלו, אך יוכל לפנות למשתמשים "מאסיביים" הזקוקים לסמארטפון עם אחסון ניתן להרחבה (באמצעות כרטיס זיכרון) וסוללה נשלפת בשונה מהמתחרים העיקריים באותה שנה.

החל מספטמבר 2015 התגלתה במכשיר בעיה עולמית: המכשיר נכנס ל"לופ" של אתחולים ולבסוף כבה. במרוצת 2016 הודתה חברת LG בקיומה של בעיית חומרה בדגם הזה והפנתה את בעלי המכשירים התקולים למעבדות כדי לתקנו על פי תנאי האחריות.

## חומרה
למכשיר מסך 5.5 אינץ' ברזולוציית QHD בטכנולוגיית IPS Quantum, מעבד סנאפדרגון 808 בעל 6 ליבות מתוצרת קוואלקום במהירות שׁל 1.82 GHZ, זיכרון RAM 3GB, מצלמת 16 מגה-פיקסל, מצלמה קדמית 8 מגה פיקסל. ורץ על מערכת אנדרואיד 5.1 (עם אפשרות שדרוג ל-6.0), בתוספת ממשק LG UX4.
הדגם תומך ברשת דור רביעי.

למכשיר דגם מצופה עור, שעורר את זעמם של ארגונים לזכויות בעלי חיים.

## ראו גם
* LG G2
* LG G3
* LG G5שמאל|ממוזער|200px|LG G4

## קישורים חיצוניים

* 
* 
* 
* אורי אליאבייב, גאדג'טי מסקר: LG G4 – הכי קרוב לסמארטפון המושלם, באתר Gadgety, בתאריך 9 ביוני 2015
* גד גניר, כזה ניסיתי: LG G4, באתר חפיצים, 12 ביוני 2015

## הערות שוליים

קטגוריה:טלפונים חכמים מסדרת G של LG
ליקווידטור (צ'רנוביל)

העיטור שהוענק לליקווידטורים של צ'רנוביל|שמאל|ממוזער|250px
**ליקווידטורים** (ברוסית: **ликвида́торы**) היו אזרחים, כבאים ואנשי צבא שפעלו למען כיבוי וניקוי תחנת הכוח הגרעינית צ'רנוביל לאחר אסון צ'רנוביל בשנת 1986. רוב הליקווידטורים נפגעו מרמת הקרינה המייננת שהייתה ברמה קטלנית.

## גיוס הליקווידטורים
800 אלף איש מכל רחבי ברית המועצות גויסו.

רוב הליקווידטורים אולצו לנקות את הפסולת הגרעינית עם הגנה מינימלית (כפפות, מסכה, כובע ומגפיים) ורובם גם לא ידעו על הרמה הקטלנית של הקרינה. רובם נחשפו לנשורת גרעינית וחומרים רעילים רבים אחרים. רוב הליקווידטורים חלו במחלות או עורם נכווה מרמת הקרינה גבוהה.

לחלק מהליקווידטורים הוענק עיטור גיבור ברית המועצות. בין הליקווידטורים המפורסמים נמנים שלושת עובדי הכור: ולרי בזפלוב, אלכסיי אנאנקו ובוריס באראנוב. השלישייה נכנסה לתוך מים רדיואקטיביים ופתחה את השערים, על מנת לרוקן את המים באזור הכור ולמנוע פיצוץ קטלני נוסף. למרות שהמשימה הייתה כרוכה בסיכון חיים גבוה במיוחד, השלושה שרדו את המשימה.

## בישראל
מאז שנות ה-90 פועלת בישראל עמותת "ברית ליקווידטורים צ'רנוביל", בראשה עמד אחד מבכירי הליקוודטורים, אלכסנדר קלנטירסקי. בזכות פעילות העמותה, ליקווידטורים שעלו לישראל והוכרו ככאלה, זכאים לקבלת מענק כספי שנתי, בהתאם ל****. נכון לשנת 2012 הוכרו בישראל 1,405 עולים כליקווידטורים.

## ראו גם
*היבוקושה

## קישורים חיצוניים

* 
* 
* 

## הערות שוליים

קטגוריה:אסון צ'רנוביל
קטגוריה:סובייטים
קטגוריה:נכים רוסים
הנסיך הקטן (סרט, 2015)

**הנסיך הקטן** (בצרפתית: **Le Petit Prince**) הוא סרט אנימציה צרפתי בשפה האנגלית בבימויו של מארק אוסבורן. אירנה בריגנול כתבה את תסריט הסרט אשר מבוסס על עלילת ספר הילדים "הנסיך הקטן" משנת 1943 מאת אנטואן דה סנט-אכזופרי. זהו העיבוד הקולנועי המונפש הראשון של הספר "הנסיך הקטן". הסרט משתמש באנימציית סטופ-מושן, ובנוסף גם אנימציית מחשב לסיפור המסגרת הנוסף.

בדיבוב המקורי באנגלית לקחו חלק ג'ף ברידג'ס, רייצ'ל מקאדמס, פול ראד, מריון קוטיאר, ג'יימס פרנקו, בניסיו דל טורו, ריקי ג'רווייס, באד קורט, פול ג'יאמאטי, אלברט ברוקס ומקנזי פוי.

הקרנת הבכורה העולמית של הסרט הייתה במאי 2015, במסגרת פסטיבל קאן ה-68.

## תקציר העלילה
עלילת הסרט מתמקדת בילדת פלא חסרת פחד וסקרנית אשר חיה יחד עם אמה, אשת אקדמיה מוכשרת. לאחר שהילדה עוברת עם אימה לשכונה חדשה היא מכירה את השכן הזקן, האקסצנטרי והשובב שגר בבית הסמוך. בהמשך, היא מגלה את סיפורו של הנסיך הקטן, סיפורו של טייס שמתרסק במדבר שבו הוא פוגש נער אצילי מכוכב מרוחק, סיפור שמביא את הילדה והטייס יחד להרפתקה יוצאת דופן.

## דמויות ומדבבים

## הפקה
ב-14 באוקטובר 2010, עוזר המנהל של הסרט "קונג פו פנדה", מארק אוסבורן, החל לביים את הסרט המבוסס על הספר מ-1943 "הנסיך הקטן" שנכתב על ידי אנטואן דה סנט-אכזופרי. אטון סאומאץ ודימיטרי ראסאם מפיקים את הסרט עם תקציב של 57 מ'€ שישוחרר למסכים בשנת 2015. ב-5 ביוני 2013, הוכרז כי ג'יימס פרנקו, מריון קוטיאר, רייצ'ל מקאדמס וג'ף ברידג'ס הצטרפו לסרט. אלברט ברוקס הצטרף גם הוא לצוות ב-12 בספטמבר בתור הקול של איש העסקים. ב-10 בדצמבר 2014, הוכרז כי הנס צימר ילחין את המוזיקה לסרט.

הסרט כולל זווית ראייה נוספת שאינה קיימת בספר, ומציג תלמידת בית ספר שמגלה את הנסיך הקטן דרך השכן הקשיש והמתבודד. הסרט משתמש בהנפשה ממוחשבת לתיאור לעולמה של הילדה ובהנפשת סטופ מושן לעולמה הדמיוני של הילדה כפי שהיא מדמיינת את הנסיך הקטן.

## קישורים חיצוניים

* 

*  
* 
*  
* 
*  
* יעל שוב, "הנסיך הקטן": מפרש את המקור בלי לחטוא לו, Time Out תל אביב, 6 באוגוסט 2015

קטגוריה:סרטי 2015
קטגוריה:סרטי אנימציה בסטופ-מושן
קטגוריה:סרטי אנימציה ממוחשבת
קטגוריה:סרטים מבוססי ספרים
קטגוריה:סרטי הנפשה צרפתיים
קטגוריה:סרטים איטלקיים
קטגוריה:סרטי אנימציה של פרמאונט
קטגוריה:סרטים עם מוזיקה מאת הנס צימר
קטגוריה:סרטי אנימציה על ילדים
מייוות'ר נגד פקיאו

ממוזער|המתאגרף פלויד מייוות'ר, 2011.
**מייוות'ר נגד פקיאו** הוא קרב אגרוף שנערך ב-2 במאי 2015 בלאס וגאס, בין המתאגרף האמריקאי פלויד מייוות'ר לבין המתאגרף הפיליפיני מני פקיאו. השניים היו המתאגרפים הטובים בדורם. מייוות'ר הצטיין בפן ההגנתי והחזיק ברקורד של 47 ניצחונות ללא הפסדים. פקיאו בפן ההתקפי והוא היחידי שזכה באליפויות בשמונה קטגוריות משקל שונות. הקרב הסתיים בניצחונו של מיוות'ר בהחלטת שופטים. הקרב היה אחד הרווחיים אי פעם וההכנסות מהקרב היחיד, עלו על חצי מיליארד דולר.

## הקרב
בעולם האגרוף ציפו זמן רב לקרב בין השניים, אך קשיים במשא ומתן דחו אותו פעם אחר פעם. לבסוף פגישה מקרית בין השניים במשחק כדורסל סללה את הדרך לקיומו של הקרב שעורר הדים רבים.
הכרטיסים לקרב נגמרו תוך דקה ו-15 שניות ונמכרו במחיר שיא של 350 אלף דולר.

בקרב עצמו ניצח מייוות'ר בהחלטת שופטים לאחר תום הסיבובים. מייוות'ר הצליח לכפות את סגנונו ההגנתי על מהלך הקרב, והתחמק מרוב האגרופים שפקיאו שלח לעברו, ואף על פי שפקיאו היה אגרסיבי יותר החליטו השופטים פה אחד על ניצחונו של מייוות'ר. בזכות הניצחון, מיוות'ר שלשל לכיסו סכום המוערך בכ-220 מיליון דולר

הציפייה הארוכה לקרב והסכומים הגדולים ששולמו עבורו, והתנהלותו ההגנתית של הקרב, אכזבה חלק מן הצופים והמומחים שקראו לקרב "משעמם" ו"בזבוז". עם זאת חלקם שיבחו את מייוות'ר שהשכיל לא להפסיד. מייוות'ר השתתף בקרב אחד נוסף מספר חודשים לאחר מכן, ניצח גם בו ולאחריו פרש זמנית מאגרוף.

## קישורים חיצוניים
* 
* 
* 
* 
* 

## הערות שוליים

קטגוריה:אגרוף (ספורט)
קטגוריה:תחרויות ספורט בארצות הברית
קטגוריה:לאס וגאס
קטגוריה:2015 בספורט
קטגוריה:2015 בארצות הברית
אנדריאה בואן

**אנדריאה בואן** (באנגלית: **Andrea Bowen**; נולדה ב-4 במרץ 1990) היא שחקנית אמריקאית, הידועה בשל גילום תפקידה של ג'ולי מאייר (אנ') בסדרת הטלוויזיה "עקרות בית נואשות" (2004–2012). 

## ביוגרפיה
אנדריאה בואן נולדה ב-4 במרץ 1990 בקולומבוס, אוהיו. היא אחותם הצעירה של גרהאם בואן, אלכס בואן, קמרון בואן, ג'סיקה בואן וג'יליאן בואן, שחקנים אף הם. 

בואן למדה לזמן קצר בבית הספר המקצועי לאמנויות הבמה (אנ') במידטאון מנהטן, ניו יורק לצד חברתה הטובה שרה היילנד. 

## קריירה
בואן הופיעה בברודוויי לראשונה ב-1996 ב"עלובי החיים" כקוזט הצעירה/אפונין הצעירה. בגיל 6 היא הייתה השחקנית הצעירה ביותר שאי פעם גילמה את התפקיד. מ-1996 עד 2001 הייתה בואן נוכחת בצורה עקבית בברודוויי. ב-1998 היא הופיעה בגרסה מחודשת של "צלילי המוסיקה" כמרתה, וב-2000 יצרה את תפקידה של אדל בגרסת המחזמר של ג'יין אייר. בואן הייתה חברה בקבוצת הקונצרט של ילדי ברודוויי. חלק מאחיה של בואן מעורבים אף הם במחזות זמר, כשהם מבצעים תפקידים במחזות זמר שונים בברודוויי.

בין 2004 ל-2012 גילמה בואן את ג'ולי מאייר ב"עקרות בית נואשות". במהלך השנים היא דגמנה עבור "מיס סלפרידג'". היו לה תפקידים חוזרים ותפקידי אורח בתוכניות כמו "מגרש ביתי" (עם חברתה סופיה בוש), "בוסטון פאבליק" ו"חוק וסדר: מדור מיוחד". בסרט "כיפה אדומה" היא הופיעה כאשלי. ב-2006 היא גילמה את תפקידה של קנדיס בסרט ההרפתקאות "עין הדולפין". היא הופיעה גם בסרט המקורי "Girl, Positive", שבו הייתה לה הזדמנות לסייע בהפצת המסר בקרב בני נוער כי "HIV הוא דבר שניתן להגן על עצמך ממנו". בהמשך היא הופיעה בסדרה "הלוחשת לרוחות" באחד הפרקים במהלך העונה הרביעית.

## פילמוגרפיה
### קולנוע

### טלוויזיה

## פרסים

## קישורים חיצוניים

* Traci Grant, Andrea Bowen Exclusive Interview, באתר The Star Scoop, 15 באוקטובר 2006

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
ערן אוליאל

**ערן אוליאל** (נולד ב-17 באוקטובר 1977) הוא קצין בצה"ל בדרגת תת-אלוף אשר שימש בתפקידו האחרון כקצין חי"ר וצנחנים ראשי. לפני כן, שימש מפקד חטיבת כפיר, ראש מחלקת מבצעים באמ"ץ, מפקד חטיבת שועלי מרום, קצין אג"ם של אוגדת עזה ומפקד גדוד 890.

## ביוגרפיה
אוליאל נולד ביד אליהו וגדל בשכונת האוניברסיטה בכפר סבא. הוא למד בתיכון גלילי בכפר סבא. התגייס לצה"ל במרץ 1996, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ומונה למפקד מחלקה בפלוגת "גרזן", והשתתף בלחימה בדרום לבנון. לאחר מכן שירת כסגן מפקד פלוגה. בהמשך שימש כמפקד פלוגת מסלול - פלוגת "הארזים". לאחר מכן מונה למפקד פלוגה מסייעת בגדוד 101. בשנת 2004 מונה למפקד פלחה"ן צנחנים והשתתף בלחימה כנגד הטרור הפלסטיני באינתיפאדה השנייה. במלחמת לבנון השנייה היה בחפיפה לתפקיד סגן מפקד גדס"ר צנחנים, ולאחר המלחמה נכנס לתפקיד ושימש בו בין השנים 2006–2008. לאחר מכן יצא ללימודים בפו"ם. בסיום הלימודים חזר לחטיבה ומונה לקצין אג"ם של חטיבת הצנחנים בין השנים 2009–2010.

בשנת 2010 הועלה לדרגת סא"ל ומונה לראש ענף גדס"ר במרכז לאימונים באש במל"י, ושימש בתפקיד עד שנת 2011. בהמשך שירת כמפקד גדוד 890 בין השנים 2011–2013. לאחר מכן מונה לקצין אג"ם של אוגדת עזה בין השנים 2013–2015, ושימש בתפקיד בין היתר במבצע צוק איתן. הוא עסק בהכנת התוכניות למבצע ועסק בהסקת מסקנות מהמבצע.

באפריל 2015 הועלה לדרגת אל"ם ומונה למפקד חטיבת שועלי מרום, ושימש בתפקיד עד יולי 2017. באוגוסט 2017 מונה לראש מחלקת מבצעים באמ"ץ, ושירת בתפקיד זה עד 12 ביוני 2019. ב-4 ביולי 2019 מונה למפקד חטיבת כפיר. במהלך תפקידו הוכפפה החטיבה לעוצבת הבזק, ושודרגו יכולותיה במסגרת הפיכתה לחטיבת חי"ר-אש מתמרנת ורב זירתית. בתפקיד זה שירת עד 27 במאי 2021. לאחר מכן יצא ללימודים באוניברסיטה לביטחון לאומי, בוושינגטון שבארצות הברית.

ב-28 בספטמבר 2023 הועלה לדרגת תת-אלוף (תא"ל) ומונה לקצין חי"ר וצנחנים ראשי. וכיהן בתפקיד עד ה-11.09.2025.

## חיים אישיים
אוליאל מתגורר בכפר סבא, נשוי לדפנה ואב לשלושה. בעל תואר ראשון בכלכלה ובמנהל עסקים מאוניברסיטת אריאל.

## קישורים חיצוניים

* 
* 
* 
* 
* 

## הערות שוליים

קטגוריה:מפקדי גדוד 101
קטגוריה:מפקדי חטיבה 646
קטגוריה:ראשי מחלקת המבצעים
קטגוריה:מפקדי חטיבת כפיר
קטגוריה:תתי-אלופים בצה"ל
קטגוריה:בוגרי תיכון גלילי (כפר סבא)
קטגוריה:בוגרי אוניברסיטת אריאל בשומרון
קטגוריה:כפר סבא: אישים
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1977
אוליאל

**אוליאל** או **עוליאל** הוא שם משפחה הנפוץ בקרב יהדות צפון אפריקה.

קטגוריה:שמות משפחה
קטגוריה:שמות משפחה ביהדות צפון אפריקה
אוקס

**אוקס** הוא שם משפחה ממקור גרמני (Ochs).

קטגוריה:שמות משפחה גרמניים
אריה לוין (שגריר)

**אריה לוין** (נולד ב-1930) הוא דיפלומט ישראלי שכיהן כשגריר ישראל ברוסיה בין השנים 1991–1992 וכסגן שגריר ישראל באו"ם.

## ביוגרפיה
לוין נולד למשפחה רוסית-יהודית בטהראן, איראן ב-1930, ולמד בבית ספר יסודי יהודי איראני ובבית ספר תיכון אמריקני בטהראן. לפני שעלה לישראל באוקטובר 1950 עבד בארגון עלייה וניהל מחנה פליטים. משעלה לישראל שירת כקצין באגף המודיעין ולמד לימודי מזרח תיכון ומדעי המדינה באוניברסיטה העברית בירושלים. ב-1958 מונה לראש יחידת מחקר מודיעיני של מדינות לא ערביות של המזרח התיכון וקרן אפריקה. ב-1962 הצטרף למשרד החוץ כראש דסק איראן וקרן אפריקה. כשנה לאחר מכן שירת כמזכיר הראשון בשגרירות ישראל אדיס אבבה אתיופיה. ב-1965 מונה לוין לראש המשלחת הדיפלומטית לרואנדה במרכז אפריקה. ב-1967 היה יועץ בשגרירות ישראל בפריז צרפת.

לוין שירת כציר מוסמך של המשלחת הדיפלומטית של ישראל לטהראן ב-1973. מספטמבר 1977 שירת כמנהל המחלקה של המזרח התיכון במשרד החוץ בירושלים. בתפקיד זה הוא נשלח למשרד החוץ הטורקי לשיחות עם ראש אגף המודיעין של המשרד. במקביל היה מראשי הוועד של עובדי משרד החוץ.

בשנים 1981–1985 כיהן כסגן ראש המשלחת הישראלית לאו"ם בניו יורק. בשנת 1984 מילא לזמן מה את תפקיד השגריר באו"ם בפועל.

ב-1985 הוא שב לירושלים לשרת כראש המרכז למחקר מדיני במשרד החוץ. ב-1988 הוא מונה על ידי ראש הממשלה יצחק שמיר להוביל קבוצה דיפלומטית לברית המועצות במטרה לחדש את הקשרים הדיפלומטיים בינה לבין ישראל. ב-1990 מונה ליועץ בכיר לברית המועצות ושנה לאחר מכן עם חידוש קשרים דיפלומטיים מלאים עם ברית המועצות הוא מונה לשגריר וציר בכיר בברית המועצות. בפברואר הוא הגיש את כתב האמנתו לבוריס ילצין, נשיא הממשלה הרוסית, שירשה את ברית המועצות. בשנת 2000 הוא נשלח מטעם ישראל כנציג להיות עד לבחירות הנשיאותיות ברוסיה.

לוין פעיל בתחום הסביבתי, בייצור אנרגיה מפסולת כמקור לאנרגיה נקייה. הוא עבד בקידום פרויקטים חדשניים בביולוגיה מולקולרית ובחיפוש מקורות אנרגיה בנגב ובחיפוש נפט וגז בישראל.

הוא מתגורר בירושלים עם אשתו עליזה, מוזיקאית נגנית כנר, שהצטרפה לתזמורת הסימפונית המלכותית של אתיופיה, בעת ששירת כמזכיר ראשון בשגרירות ישראל.

## ספרים וכתבים
לוין פרסם מאמרים על יחסי ישראל-רוסיה וישראל-איראן בכתבי-עת רוסיים. הוא המחבר של הספר "שליח למוסקבה: זכרונותיו של שגריר ישראלי 1988-92”. ביחס לספרו ציין אבא אבן ש"לאריה לוין יש סיפור דרמטי לספר בספרו והוא עושה זאת בסגנון וברגש".

## קישורים חיצוניים
* Envoy to Moscow: Memoirs of an Israeli Ambassador, 1988-92. London: Frank Cass, 1996.
* 
* Article in the moscow times Levine, Joanne. "Israel's Diplomatic Warrior." The Moscow Times, 26 Oct. 1992. Web.
* A message from Levin in Paris to the Foreign Ministry about the movements of Soviets in Prague in 1968
* Interview with Levin about Antisemitism in the Russian Parliament 2005
* אריה לוין  באתר של מפלגת אור

## הערות שוליים

קטגוריה:ישראלים ילידי איראן
קטגוריה:בוגרי האוניברסיטה העברית בירושלים
קטגוריה:שגרירי ישראל ברוסיה
קטגוריה:ראשי המרכז למחקר מדיני
קטגוריה:שגרירי ישראל בברית המועצות
קטגוריה:ישראלים שנולדו ב-1930
מיפוי סאמון

**מיפוי סאמון** (באנגלית: **Sammon Mapping** או **Sammon projection**) הוא אלגוריתם שממפה מרחב ממימד גבוה אל מרחב ממימד נמוך, תוך ניסיון לשמר את המבנה של המרחקים בין הנקודות במרחב הרב ממדי, במרחב ממימד נמוך. האלגוריתם הוצע על ידי ג'ון סאמון בשנת 1969.

האלגוריתם מציג גישה לא-ליניארית שכן המיפוי לא בהכרח מיוצג כקומבינציה ליניארית של המשתנים המקוריים, בניגוד לשיטות ליניאריות כמו PCA.

## תיאור האלגוריתם

נגדיר את המרחק בין האובייקט ה-i והאובייקט ה-j מהמרחב המקורי כ-\scriptstyle d^{*}_{ij}, ואת המרחק בין ההטלות שלהם על המרחב ממימד נמוך כ-\scriptstyle d^{}_{ij}.

מטרת האלגוריתם היא להביא למינימום את פונקציית השגיאה שנתונה על ידי:

:E = \frac{1}{\sum\limits_{i

המינימיזציה יכולה להתבצע בעזרת אופטימיזציית Gradient descent, או בשיטות אחרות, בדרך כלל שיטות איטרטיביות.

מיפוי סאמון היה אחת מהשיטות הלא-ליניאריות להורדת ממדים המצליחות ביותר מאז פרסומה בשנת 1969.

## הערות שוליים

קטגוריה:פונקציות מתמטיות
סרגיי קבוצ'קין

**סרגיי פרוקופייביץ' קבוצ'קין** (6 באוקטובר 1938 - 29 בדצמבר 2007) היה כדורגלן קזחי שבילה את רב הקריירה שלו בקבוצת קאיראט אלמטי בעמדת החלוץ וכבש במדיה 62 שערים ב-232 הופעות. לקראת סוף הקריירה שיחק בוסטוק בה שימש כעוזר מאמן לאחר הפרישה, ובהמשך מונה למאמן הקבוצה ואף חזר ל-2 קדנציות אימון בקבוצה. הוא אימן גם באוקז'טפס ובאקיבסטוז.

בשנת 2003 נבחר לייצג את קזחסטן בתחרות פרסי היובל של אופ"א.

## קישורים חיצוניים

קטגוריה:קצרמר קזחסטן
קטגוריה:כדורגלנים קזחים
קטגוריה:חלוצי כדורגל קזחים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני קאיראט אלמטי
קטגוריה:כדורגלני הזהב של אופ"א
קטגוריה:ילידי 1938

קטגוריה:נפטרים ב-2007
יוג'ין סידורנקו

**יוג'ין סידורנקו** (ברומנית: **Eugen Sidorenco**;  נולד ב-19 במרץ 1989) הוא כדורגלן מולדובני המשחק בעמדת החלוץ.

## קריירה
סידורנקו התחיל את הקריירה שלו בזימברו קישינב במדיה רשם 09 הופעות וכבש 11 שערים בקבוצה הבוגרת במשך 5 עונות.

בקיץ  חתם במ.כ. נצרת עילית בה כבש 6 שערים ב-33 הופעות בליגה והיה קרוב לעלות עם הקבוצה לליגת העל.

ב-27 ביוני 2013, סידורנקו חתם בטום טומסק מליגת העל הרוסית. לאחר שמיעט לקבל דקות משחק בטומסק, בינואר  הושאל לחימיק דזרז'ינסק.

בקיץ  חזר לקדנציה שנייה במ.כ. נצרת עילית כשחקן מושאל עד לסיום העונה. את עונת  התחיל כשחקן חופשי, אך בנובמבר  חזר לנצרת עילית. בינואר  חזר למולדובה כאשר חתם במילסאמי אורחיי.

ב-6 באפריל 2018 חתם בזימברו קישינב.

ב-27 במרץ 2021, סידורנקו חתם בא-סווייק מליגת העל העומאנית.

בקיץ , סידורנקו חתם בזימברו קישינב.

ב-26 במאי 2010 ערך את הופעת הבכורה שלו במדי נבחרת מולדובה במשחק ידידות נגד  . ב-7 בספטמבר 2012 ערך את הופעת הבכורה הרשמית שלו נגד  במסגרת מוקדמות מונדיאל 2014. ב-7 ביוני 2013 הבקיע את שער הבכורה שלו בנבחרת נגד . הוא היה מלך השערים של הנבחרת בקמפיין מוקדמות מונדיאל 2014 עם 4 שערים.

## קישורים חיצוניים

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:חלוצי כדורגל מולדובנים
קטגוריה:קישינב: כדורגלנים
קטגוריה:כדורגלני זימברו קישינב
קטגוריה:כדורגלני הפועל נוף הגליל
קטגוריה:כדורגלני טום טומסק
קטגוריה:כדורגלני מילסאמי אורחיי
קטגוריה:כדורגלני פולי טימישוארה
קטגוריה:כדורגלני ולזניה שקודרה
קטגוריה:כדורגלני נבחרת מולדובה
קטגוריה:כדורגלנים זרים בישראל
קטגוריה:ספורטאים מולדובנים בישראל
קטגוריה:ספורטאים מולדובנים ברוסיה
קטגוריה:ספורטאים מולדובנים ברומניה
קטגוריה:ספורטאים זרים באלבניה
קטגוריה:ספורטאים זרים בעומאן
קטגוריה:מולדובנים שנולדו ב-1989
לנגטאנג

ממוזער|שמאל|250px|כפר לנגטאנג
[ממוזער|שמאל|250px|אגם [גוסאינקונדה]]
ממוזער|שמאל|250px|המנזר הבודהיסטי Kyanjin Gompa
**לנגטאנג** (בנפאלית: **लाङटाङ**) הוא אזור בנפאל הגובל בצפונה של נפת קטמנדו ובדרומה של טיבט. חלק מאזור זה מוגדר כשמורת טבע, המוכרת בשם הפארק הלאומי לנגטאנג, ומצויים בה מספר פסגות הרים, שהגבוהה מביניהן מתנשאת ל-7,246 מטרים.

בשמורה זו חיים כ-4,500 בני אדם ורובם משתייכים לשבט הטאמג (דוונאגרי: तामाङ). כ-25% מאזור זה מיוער (גדלים בו בעיקר עצי אלון, אורן, אדר ורודודנדרון) והוא מייצא לסביבתו עצים להסקה. האזור מאופיין במספר סוגי אקלים, מסובטרופי לאלפיני. המגוון הביולוגי מכיל את הדוב השחור האסייתי, טאר ההימלאיה, קופי מקוק רזוס ופנדה אדומה. בנוסף, קיימים סיפורים על אנשים שראו באזור את יטי איש השלג.

הפארק הלאומי מכיל את אגמי הגוסאינקונדה, הקדושים לדת ההינדו, ובחודש אוגוסט נערכת עלייה לרגל לאזור זה. אתר רוחני נוסף הוא המנזר הבודהיסטי Kyanjin Gompa.

פעילויות תיירות באזור זה כוללות: טיפוס הרים, טרקים ורפטינג.

## פסגות חשובות

## אקלים

## קישורים חיצוניים

## הערות שוליים

קטגוריה:נפאל: גאוגרפיה
קטגוריה:נפאל: הרים
קטגוריה:אסיה: הרים